**«Каханне феі ды д’ябла»** (кіт.: 苍兰诀; піньінь: *Cāng Lán Jué*; таксама вядомы як **«Растанне архідэі і князя дэманаў»**) — кітайскі тэлесерыял 2022 года, заснаваны на аднайменным рамане Цзюлу Фэйсян. Серыял распавядае пра стасункі слабой і далікатнай кветкавай феі Сяа Ланьхуа (Маленькай Архідэі) і магутнага д’ябла, «Гаспадара Месяца», Дунфан Цінцана. У серыяле зняліся Эстэр Юй і Дылан Ван (у галоўных ролях), а таксама Сюй Хайцяа, Гуа Сяацін і Чжан Лінхэ. Рэжысёрамі сталі Йі Чжэн і Цян Цзіну. Здымкі серыяла пачаліся 14 лютага 2021 года пад кіраўніцтвам Hengdian World Studios і скончыліся 10 чэрвеня 2021 года. Серыял выходзіў на канале iQIYI кожную суботу, нядзелю ды панядзелак з 7 жніўня па 22 верасня 2022 года.

Сюжэт
-----

*«На чалавечы лёс можа паўплываць любая дробязь. Нават адзін памылковы крок мае вялікае значэнне. Адзін… і жыццё чалавека загублена. Усё, што адбываецца, — усё кругазварот кармы. Карма ніколі не будзе вычарпаная» (Сы Мін, старэйшая гаспадыня Залы Арбітраў).*

30 000 гадоў таму Дунфан Цінцан з племені Месяца ахвяраваў свае пачуцці, каб набыць забароненую старажытную моц. Пасля забойства ўласнага бацькі ён заняў пасаду «Гаспадара Месяца» (кіраўніка племені). Ён павёў у вайну армію з 100 000 сваіх воінаў, чым паставіў у небяспеку ўсе тры света: каралеўства фей Шуюнцянь, мора Цан’ян, якое належыць племені Месца, і свет смяротных Юнмэнь. Тады багіня вайны Сішань, фея Чыдзі Нюйцзы, ахвяравала свой першародны дух, каб спыніць Дунфан Цінцана і ягоную армію. Ёй пашанцавала ператварыць на камень 100 000 воінаў і аслабіць д’ябла, але ягоны першародны дух захаваўся і быў заключаны ў вежы Хаацянь.

Праз 30 000 гадоў пячатка на вежы слабее — дух д’ябла мацнее. Праз адзін выпадак фея Сяа Ланьхуа (Эстэр Юй), якая жыве ў Зале Арбітраў і дагладае за лісцем лёсу, трапляе ў вежу і вызваляе Дунфан Цінцана (Дылана Вана), мімаволі накладваючы чароўны заклён, які адгэтуль звязвае яе з ім. Такім чынам цяпер магутны д’ябал адчувае ўсё тое ж самае, што і фея. Дунфан Цінцана турбуе становішча яго войскаў, і ён мае намер знайсці багіню Чыдзі, каб тая ажывіла воінаў. Але пасля вайны яна знікла, і ніхто не мае адказу, што з ёй трапілася. У той жа час майстар горада Хайшы здаўна шукае багіню, каб павярнуць яе ў свет багоў, Шуюнцянь. Сяа Ланьхуа, трапіўшы ў замак горада Хайшы, выкрадае ліст лёсу Сіншань, што злуе майстра. Фея лездьве ўцякае з дапамогаю д’ябла, які зразумеў, што яна з’яўляецца яго ўразлівым месцам. Таму Дунфан Цінцан цяпер павінен не толькі знайсці Чыдзі Нюйцзы, але і нейкім чынам пазбавіцца ад чароўнага заклёну. А з іншага боку, таямнічы майстар горада Хайшы спрабуе перашкодзіць ягоным планам.

У ролях
-------

### Галоўныя

* Эстэр Юй як Сяа Ланьхуа (Маленькая Архідэя)/Сі Юнь
	+ Лі Сіюань як Сяа Ланьхуа ў дзяцінстве
* Дылан Ван як Дунфан Цінцан
	+ Фэн Сяамо як Дунфан Цінцан у падлеткавым узросце
	+ Жэнь Йіфан як Дунфан Цінцан у дзяцінстве

### Ролі другога плана

#### Шуюнцянь

* Сюй Хайцяа як Жун Хаа
* Гуа Сяацін як Чыдзі Нюйцзы
* Чжан Лінхэ як Чан Хэн

#### Мора Чан’ян

* Чарльз Лінь як Шань Цюэ
* Хун Сяа як Цзе Лі
* Чжан Чэнсяа як Сюнь Фэн
* Чжаа Бін як Старэйшы лорд Месяца
* Чжан Баджы як князь Паўднёвай Ю
* Лі Сіцзы як князь Паўночнай Ю

#### Горад Хайшы

* Чэн Цзы як Цзейі

### Запрошаныя акцёры

* Лі Йітун як Сы Мін
* Чэнь Жосюань як Чан Юань

Зноскі
------

1. ↑  恒星引力 **(нявызн.)**.
2. ↑  Love Between Fairy and Devil (2022): Details, Also known as... **(нявызн.)**.
3. ↑  iQiyi Reveals Two More Chinese Language Productions from Taiwan and First Looks of its Thai Original at Hong Kong FILMART **(нявызн.)** (17 сакавіка 2022).
4. ↑  Cang lan jue / Jiulufeixiang zuo pin. **(нявызн.)**. *Singapore National Library Board*. Архівавана з першакрыніцы 10 жніўня 2022. Праверана 10 жніўня 2022.
5. ↑  虞书欣、王鹤棣主演网剧《苍兰诀》定档8月7日 **(нявызн.)**. *The Beijing News* (4 жніўня 2022). Архівавана з першакрыніцы 6 жніўня 2022. Праверана 10 жніўня 2022.
6. ↑  恋恋剧场《苍兰诀》上线48小时内容热度破8500，斩获全网热搜超650个 (кіт.). *华声娱乐*.  Beijing Youth Daily (10 жніўня 2022). Архівавана з першакрыніцы 10 жніўня 2022. Праверана 10 жніўня 2022.
7. ↑  "Love Between Fairy and Devil" Has Been Launched on IQIYI International Website, An Innovative Masterpiece Derived from Oriental Culture **(нявызн.)**. *Business Wire* (9 жніўня 2022). Архівавана з першакрыніцы 10 жніўня 2022. Праверана 10 жніўня 2022.

|  |  |
| --- | --- |
| ⚙️   У сацыяльных сетках | Sina Weibo |
| Тэматычныя сайты | Internet Movie Database |